Tänastel piltidel näitab Madis kuidas tomati nägu teha. Tomati pilt on täheklotside peal ja nende abil õpib Madis vahel tähti. Täishäälikuid tunneb ta kõiki, J-tähte teab ka. Täheklotside peal on peale tähtede ka numbrid, kapsas, pilved, kirsid jms. Pilte vaadates leidis kinnitust, et Madis on ehtne linnalaps. Õuna ja pirni puhul teadis ta hästi, et need kasvavad puu otsas. Porgandi puhul teadis, et see kasvab maa sees. Porgandeid on ta Tabasalus maast välja rebinud.  Tomati puhul aga ütles Madis, et "tomat kasvab mäda sees". Tõsi, sellises keskkonnas nad näiteks Prisma aedviljasahtlis ju mõnikord on.    Edenenud on Madise teadmised tervisest. Vannitoas kaanib ta külma vett ja seletab: "Vesi on tervisele!" Ja kui ema kurdab peavalu ja küsib Madiselt, mida ette võtta, soovitab Madis: "Pead pesta! Pesta tuleb, emme!"